Suriya havo hujumiga qarshi mudofaa kuchlari Isroilning Damashq yaqinidagi Suriya armiyasi pozitsiyalaridan biriga raketa zarbasini qaytardi. Bu haqda RIA «Novosti» Suriyaning Al-Ikhbariya davlat telekanaliga asosan xabar bermoqda. «Isroil dushmani bugun soat 0.30da Damashq yaqinidagi harbiy pozitsiyalardan biriga qarata «yer-yer» bir necha raketasini uchirdi. Havo hujumiga qarshi kuchlar ularni qaytardi va ikkita nishonni yo‘q qildi», - deya xabar bergan telekanal. Telekanal zarbani «berkitilmagan hujum» deb atadi. Xabar qilinishicha, harbiy pozitsiyaga jiddiy moddiy zarar yetkazilgan. Noyabr oyida Isroil Suriya bilan chegarada uchuvchisiz uchar qurilmani yo‘q qilgani xabar berilgandi.